Vålerenga scoret fem på én omgang: – Vi synger ikke om gull ennå
Deyver Vega og Chidera Ejuke scoret to mål hver da Ronny Deilas Vålerenga herjet med Ranheim, og spilte sin femte eliteseriekamp på rad uten tap. – Du må gjerne si at førsteomgangen var dårlig, men vi er på bortebane og de skapte ingenting. Vi klarte å holde oss kompakte, og så er vi knallgode fremover i andre omgang, sier Ronny Deila til VG.Redaksjonelt samarbeidSeieren var årets første på bortebane, men Deila kommer ikke til å synge om gullet på vei hjem. – Nei, og det tror jeg ikke Klanen synger om heller, men de må gjerne gjøre det. Vi skal ta nye steg fra i fjor, og det er tøffere målsettinger. Vi er i rute i forhold til målsetting. Hjemmelaget ble satt ettertrykkelig på plass etter seier i sine to foregående kamper. – Det var en jevn førsteomgang der vi føler at vi får til mer enn vi har gjort. I andre omgang så preges kampen av at de scorer tre mål på de tre første avslutningene sine. De slipper til for lett. Vi sliter begge veier, sier Ranheim-trener Svein Maalen til VG. VG Live Ranheim-Vålerenga minutt for minuttTil sammen én målsjanse i første omgang sier alt om hvor innholdsløs den var, selv om hjemmelaget rakk å rope på straffe. – Soleklar straffe. Det innrømte Vålerenga-spilleren også, sier Ranheim-spiss Michael Karlsen om situasjonen ti minutter før pause. – Den er tvilsom, men dommeren kunne blåst der, sier motspiller Johan Lædre Bjørdal, om «bryteduellen». I andre omgang ble det adskillig mer fart på sakene. Vålerenga-ving Chidera Ejuka rakk å gi hjemmelaget en advarsel etter sju minutter. På den påfølgende corneren raget Matthías Vilhjálmsson høyest i feltet, og headet bortelaget i ledelsen. Kampen var islendingens første i Trondheim, etter flere år i Rosenborg. – Jeg trives veldig godt på Ranheim, fordi jeg har bodd her i flere år. Jeg har sikkert vært her flere hundre ganger med min sønn, sier «Matti».To minutter etterpå stod det 2 – 0. Høyreback Efarin Juarez sentret til Deyver Vega, som befant seg akkurat innenfor 16-meteren. To touch, én hoftebevegelse og et skudd senere, lå ballen i krysset. Ranheim hadde ikke skapt én sjanse i hele kampen, men brukte ikke lang tid på å blåse nytt liv i de 1 950 publikummerne. Ola Solbakken stormet gjennom på venstre kant, kom seg foran oppasseren, og gikk i bakken. – Han faller veldig lett der. For lett. Det skulle ikke vært straffe, sier Bjørdal. Dommer Kristoffer Hagenes pekte på straffemerket, og Ranheim-spiss Michael Karlsen gjør som han «alltid» gjør; scoret fra elleve meter.Det håpet varte ikke lenge, for bare fem minutter etter reduseringsmålet var Vega på farten igjen. Ranheim forsøkte å spille seg ut av eget forsvar, men bommet håpløst i oppspillsfasen. Magnus Lekven fikk ballen rett utenfor 16-meteren, så opp, og fant Vega som fikset resten. «Hele Trøndelag i 1. divisjon,» sang Klanen da seieren var i boks. På overtid avsluttet banens beste spiller, Ejuke, nok en gang perfekt etter Shalas like perfekte stikkpasning.
(Ranheim-Vålerenga 1 – 5) Etter en søvndyssende første omgang, våknet kampen til liv i andre med to mål på to minutter. Så eksploderte det helt...